CELEX: 32014D0628(01)
Language: sk
Date: 2014-06-16 00:00:00
Title: Rozhodnutie predsedníctva európskeho parlamentu zo 16. júna 2014 , ktorým sa menia vykonávacie pravidlá k štatútu poslancov Európskeho parlamentu

28.6.2014   
            
            
               SK
            
            
               Úradný vestník Európskej únie
            
            
               C 200/56
            
         ROZHODNUTIE PREDSEDNÍCTVA EURÓPSKEHO PARLAMENTU
   zo 16. júna 2014,
   ktorým sa menia vykonávacie pravidlá k štatútu poslancov Európskeho parlamentu
   (2014/C 200/02)
   PREDSEDNÍCTVO EURÓPSKEHO PARLAMENTU,
   so zreteľom na Zmluvu o fungovaní Európskej únie, a najmä na jej článok 223 ods. 2,
   so zreteľom na štatút poslancov Európskeho parlamentu (1),
   so zreteľom na články 8 a 23 rokovacieho poriadku Európskeho parlamentu,
   keďže:
   
               (1)
            
            
               V súlade s článkom 69 ods. 2 vykonávacích pravidiel k štatútu poslancov Európskeho parlamentu (2) (ďalej len „vykonávacie pravidlá“) sa maximálna mesačná výška úhrady výdavkov na asistentov poslancov valorizuje podľa úprav odmien úradníkov a ostatných zamestnancov Európskej únie.
            
         
               (2)
            
            
               Nariadenie Európskeho parlamentu a Rady (EÚ) č. 423/2014 (3), ktoré nadobudlo účinnosť 1. mája 2014, stanovuje, že úprava odmien a dôchodkov úradníkov a ostatných zamestnancov Európskej únie v roku 2011 je 0 % a v roku 2012 je 0,8 %. Ako súčasť politického kompromisu o reforme Služobného poriadku úradníkov Európskej únie a podmienok zamestnávania ostatných zamestnancov Únie bolo navyše rozhodnuté zmraziť odmeny a dôchodky za roky 2013 a 2014,
            
         PRIJALO TOTO ROZHODNUTIE:
   Článok 1
   Vo vykonávacích pravidlách sa v článku 33 nahrádza odsek 4 takto:
   
               „4.
            
            
               Maximálna výška úhrady výdavkov na všetkých asistentov uvedených v článku 34 predstavuje mesačne 21 379 EUR s účinnosťou od 1. júla 2012.“.
            
         Článok 2
   1.   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   2.   Toto rozhodnutie sa uplatňuje od 1. júla 2012.
   
      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).
   
      (2)  Rozhodnutie predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).
   
      (3)  Nariadenie Európskeho parlamentu a Rady (EÚ) č. 423/2014 zo 16. apríla 2014, ktorým sa s účinnosťou od 1. júla 2012 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (Ú. v. EÚ L 129, 30.4.2014, s. 12).